text: Fik fod og underben alvorligt skadet ved arbejdsulykke
  15 juni 2014 kl. 08.21
  En 29-årig landbrugsmedhjælper var i aftes udsat for en arbejdsulykke på en gård ved Aabenraa.
  Han var ved at rense en fodringsmaskine med en højtryksrenser, da foden og underbenet forsvandt ind i en roterende snegl.
  Politiet sendte en patrulje ud til gården, hvor der samtidigt kom en lægeambulance.
  Landbrugsmedhjælperen er udenfor livsfare, oplyser politiet til TV SYD, men hårdt kvæstet.
  